open-index/open-wikipedia-markdown huggingface dataset:
Αντίνοος Αλμπάνης

Ο **Αντίνοος Αλμπάνης** (Αθήνα, 22 Μαΐου 1983) είναι Έλληνας ηθοποιός.

## Βιογραφία
Γεννήθηκε και μεγάλωσε στην Αθήνα. Είναι απόφοιτος  της Ανώτερης Σχολής Δραματικής Τέχνης Θεάτρου Τέχνης - Κάρολος Κουν (2001-2004).

Έκανε το τηλεοπτικό ντεμπούτο του ως ηθοποιός μέσα από τη σειρά *Μου λείπεις,* στον Alpha TV. Έχει χαρίσει τη φωνή του σε πολλές διαφημίσεις στην τηλεόραση και σε πολλές μεταγλωττίσεις στον κινηματογράφο. Στην ιδιωτική τηλεόραση έχει εμφανιστεί στις σειρές *Μου λείπεις*, *[[Δυο μέρες μόνο]]*, *Κινούμενη άμμος*, *Λούφα και παραλλαγή*, ''Αληθινοί έρωτες'', *Άγρια παιδιά*, *Λίτσα.com*, ''Ο 3ος νόμος''*, [[Το Νησί (σειρά)|Το νησί]], [[10η Εντολή|10η εντολή]], [[Ο Πρίγκιπας της φωτιάς (τηλεοπτική σειρά)|Ο πρίγκιπας της φωτιάς]], [[Ου φονεύσεις (τηλεοπτική σειρά)|Ου φονεύσεις]], [[Ήλιος (σειρά)|Ήλιος]]*, *Η γενιά του '30, [[Maestro (τηλεοπτική σειρά)|Maestro]],  [[Έτερος Εγώ (τηλεοπτική σειρά)|Έτερος εγώ, Νέμεσις]] , Μαύροι Πίνακες , Μαμά στα κρυφά*

## Κινηματογράφος

## Παραπομπές


## Εξωτερικοί σύνδεσμοι
*  

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
NGC 1788

thumb|right|285px|Το νεφέλωμα NGC 1788
To **[[Νέος Γενικός Κατάλογος|NGC]] 1788** είναι νεφέλωμα ανάκλασης στον αστερισμό Ωρίωνα με φαινόμενο μέγεθος 9. Η φαινόμενη διάμετρός του είναι 8 λεπτά της μοίρας, ενώ η απόστασή του από τη Γη εκτιμάται σε 1300 έτη φωτός περίπου. Ανακαλύφθηκε από τον Ουίλιαμ Χέρσελ την 1η Φεβρουαρίου 1786.

Τα όριά του είναι αρκετά καθαρά στο νοτιοδυτικό μέρος του, όπου συνορεύει με το σκοτεινό νεφέλωμα Lynds 1616, το οποίο φαίνεται ότι αποτελεί μέρος του. Ο φωτεινότερος αστέρας που προβάλλεται στο εσωτερικό του NGC 1788 είναι 10ου μεγέθους και βρίσκεται στο βορειοδυτικό τμήμα του νεφελώματος.

Ορισμένοι ερασιτέχνες αστρονόμοι αποκαλούν το NGC 1788 και **«Νεφέλωμα της [[νυχτερίδα|νυχτερίδας]]»** από το σχήμα του.

## Αναφορές

1788
Κατηγορία:Νεφελώματα ανάκλασης
Κατηγορία:Ωρίων (αστερισμός)
Κάτι να καίει

Το  **Κάτι να καίει** μπορεί να αναφέρεται:

* Κάτι να καίει (ταινία, 1964)
* Κάτι να καίει (ταινία, 1981)
NGC 6723

Το **NGC 6723** είναι σφαιρωτό σμήνος στον αστερισμό Τοξότη. Έχει φαινόμενο μέγεθος 7,92&nbsp;mag και γωνιακή διάμετρο 13'.

## Παραπομπές


## Αναφορές

## Εξωτερικοί σύνδεσμοι
* 

6723
Κατηγορία:Σφαιρωτά σμήνη
Κατηγορία:Τοξότης (αστερισμός)
NGC 7098

Ο **[[Νέος Γενικός Κατάλογος|NGC]] 7098** είναι ραβδωτός σπειροειδής γαλαξίας τύπου SBa? στον αστερισμό Οκτάς. Τον ανακάλυψε ο αστρονόμος Τζον Χέρσελ (John Herschel) στις 22 Σεπτεμβρίου 1835.

## Παραπομπές


## Αναφορές

## Εξωτερικοί σύνδεσμοι
* 

7098
67266
Κατηγορία:Ραβδωτοί σπειροειδείς γαλαξίες
Κατηγορία:Οκτάς (αστερισμός)
Κόσμος 634

Ο Κόσμος** 634** ήταν σοβιετικός τεχνητός δορυφόρος ο οποίος εκτοξεύτηκε το 1974 στα πλαίσια του προγράμματος Ντνιεπροπετρόφσκ Σπούτνικ. Ήταν μάζας 400 kg και κατασκευάστηκε από το Σχεδιαστικό Γραφείο Yuzhnoye για χρήση σαν στόχος για τη διαμέτρηση (αγγλ. *calibration*) ραντάρ αντιβαλλιστικών συστημάτων.

## Αποστολή
Εκτοξεύτηκε στις 5 Μαρτίου 1974 (16:05 UTC) από το κοσμοδρόμιο του Πλεσέτσκ με πύραυλο Κόσμος-2Ι. Όταν τέθηκε σε χαμηλή περιγήινη τροχιά έλαβε αριθμό στο σύστημα ονοματοδοσίας "Κόσμος" καθώς και τον διεθνή προσδιοριστή 1974-012A. Επίσης έλαβε τον αριθμό 07211 στον Κατάλογο Δορυφόρων της NORAD.

Ο Κόσμος 634 ήταν ο εξηκοστός ένατος από τους 79 δορυφόρους τύπου DS-P1-Yu που εκτοξεύτηκαν, καθώς και η εξηκοστή τρίτη επιτυχημένη αποστολή τέτοιου σκάφους. Λειτουργούσε σε τροχιά με περίγειο 266 χλμ., απόγειο 464 χλμ., κλίση 70,9 μοιρών και τροχιακή περίοδο 91,9 λεπτών Παρέμεινε στο διάστημα μέχρι και την 9η Οκτωβρίου 1974, οπότε και επανήλθε στην ατμόσφαιρα.

## Δείτε επίσης
* Διαστημικές αποστολές το 1974

## Παραπομπές


Κατηγορία:Διαστημικές αποστολές το 1974
Κατηγορία:Πρόγραμμα Ντνιεπροπετρόφσκ Σπούτνικ
Κατηγορία:Δορυφόροι Κόσμος
HLA-B12

Το HLA-B12 (B12) είναι ένας HLA-B ορότυπος. Το B12 είναι ένας ευρύς αντιγονικός ορότυπος ο οποίος αναγνωρίζει τους Β44 και Β45 αντιγονικούς ορότυπους ξεχωριστά. Το B12 αντίσωμα έχει συσχετιστεί με το γλαύκωμα ανοικτής γωνίας, αλλά και καλύτερη ανταπόκριση στη θεραπεία με κορτικοστεροειδή, αντιδράσεις στα μοσχεύματα κερατοειδούς και IgA νεφροπάθεια. Όμως ευρύτερες μελέτες σε πληθυσμούς δεν κατάφεραν να επιβεβαιώσουν αυτά τα ευρήματα.
 
## Πηγές


κατηγορία:DNA
κατηγορία:Ανοσολογία
Βίχοβγκραντ

Το **Βίχοβγκραντ** ή **Βίσοβγκραντ** (βουλγαρικά: Вишовград)  είναι χωριό της Βουλγαρίας, στα ανατολικά του Δήμου Παβλίκενι, στην Επαρχία Βέλικο Τάρνοβο. Το 2011 είχε πληθυσμό 327 κατοίκων.

## Όνομα
Το όνομα προέρχεται από τη σλαβική λέξη "Βίχονα" που σημαίνει κεράσι.

## Γεωγραφία
Το Βίχοβγκραντ βρίσκεται σε μια αγροτική περιοχή, στην καρδιά της πεδιάδας του Δούναβη, κοντά στον Αίμο.

## Ιστορία
Το Βίχοβγκραντ δημιουργήθηκε καιτά τον 19ο αι. στην περιοχή Σαράποβο και το θρησκευτικό σχολείο του είναι σε λειτουργία από το 1835. Η εργατική συνεταιριστική φάρμα του Βίχοβγκραντ ιδρύθηκε το 1951. Το 1958 είχε 2 067 κατοίκους.

## Πολιτισμός
*Δημοτικό σχολείο Άγιοι Κύριλλος και Μεθόδιος

## Φωτοθήκη

Vishovgrad,Church_Saint_Iliya.jpg|Ναός του Προφήτη Ηλία
Vishovgrad,Town_hall.jpg|Δημαρχείο του Βίχοβγκραντ
Vishovgrad%60s_library.JPG|Το κέντρο της κοινότητας


## Παραπομπές


## Εξωτερικοί σύνδεσμοι
* 

Κατηγορία:Χωριά της Επαρχίας Βέλικο Τάρνοβο
NGC 6388

Το **[[Νέος Γενικός Κατάλογος|NGC]] 6388** είναι σφαιρωτό σμήνος στον αστερισμό Σκορπιός. Το ανακάλυψε ο Σκοτσέζος αστρονόμος Τζέιμς Ντάνλοπ (James Dunlop) στις 13 Μαΐου 1826, χρησιμοποιώντας ένα ανακλαστικό τηλεσκόπιο των 22,86 cm. Το φαινόμενο μέγεθος του σμήνους είναι +6,72 και χρειάζεται τηλεσκόπιο για την παρατήρησή του.

## Αναφορές

## Εξωτερικοί σύνδεσμοι
* 

6388
Κατηγορία:Σφαιρωτά σμήνη
Κατηγορία:Σκορπιός (αστερισμός)
Ζαν Μονέ (αποσαφήνιση)

Το ονοματεπώνυμο **Ζαν Μονέ** μπορεί να αναφέρεται σε ένα από τα παρακάτω πρόσωπα:

* Ζαν Μονέ (σκηνοθέτης) (1703 – 1785), Γάλλος θεατρικός συγγραφέας και σκηνοθέτης
* *Ζαν Μονέ*, (1867 – 1913), ο γιος του ζωγράφου Κλωντ Μονέ, απεικονίστηκε αρκετές φορές στα έργα του πατέρα του
* Ζαν Μονέ (1888 – 1979), Γάλλος οικονομολόγος και πολιτικός
* Ζαν Μονέ (τρένο), υπερταχεία αμαξοστοιχία η οποία συνδέει τις Βρυξέλλες με το Στρασβούργο
Καστάνι

Το **Καστάνι** είναι παραλία που βρίσκεται στα δυτικά παράλια της Σκοπέλου και απέχει 15 χιλιόμετρα βορειοδυτικά από τη χώρα του νησιού. Βρίσκεται δίπλα στην επίσης γνωστή παραλία Μηλιά ενώ παράλληλα έχει θέα στο κοντινό νησάκι της Δασιάς και το νησί της Σκιάθου. Είναι μια από τις ωραιότερες παραλίες του νησιού που έγινε διάσημη από την ταινία Mamma Mia, καθώς εκεί γυρίστηκαν αρκετές σκηνές της ταινίας. Χαρακτηριστικό της παραλίας είναι η αμμουδιά με τα γαλαζοπράσινα νερά. Είναι οργανωμένη σαν παραλία με εύκολη πρόσβαση.

## Πηγές
* Καστάνι

Κατηγορία:Σκόπελος
Κατηγορία:Παραλίες της Ελλάδας
Λευκορωσικές προεδρικές εκλογές 2015

**Προεδρικές εκλογές διεξήχθησαν στη [[Λευκορωσία]] στις 11 Οκτωβρίου 2015.** Ο επί πολλά χρόνια πρόεδρος Αλεξάντερ Λουκασένκο διεκδίκησε για 5η φορά το προεδρικό αξίωμα, έχοντας κερδίσει όλες τις προηγούμενες προεδρικές εκλογές από την ανεξαρτησία το 1991. Επανεξελέγη με ποσοστό 83,47% των ψήφων. Η επιλογή 'εναντίον όλων' συγκέντρωσε περισσότερες ψήφους από οποιονδήποτε υποψήφιο της αντιπολίτευσης.

## Πλαίσιο
Προτού διεξαχθούν οι εκλογές, 6 φυλακισμένοι πολιτικοί της αντιπολίτευσης αμνηστεύτηκαν από τον Λουκασένκο. Η κίνηση καλωσορίστηκε από την αποστολή των εκλογικών παρατηρητών που ανήκαν στον ΟΑΣΕ.
Συνολικά 8 υποψήφιοι προσπάθησαν να εγγραφούν με τη μέθοδο συλλογής υπογραφών (απαιτούντο 100.000). Ο Λουκασένκο κατήλθε ξανά ως ανεξάρτητος και ήταν μεταξύ των 5 υποψηφίων που συγκέντρωσαν περισσότερες από 100.000 υπογραφές. Πολλές υπογραφές κηρύχθηκαν άκυρες, με αποτέλεσμα να κατέλθουν τελικά στις εκλογές 4 υποψήφιοι.

## Συνθήκες διεξαγωγής
Η κυβέρνηση επέτρεψε να διεξαχθεί ένα άτυπο συλλαλητήριο της αντιπολίτευσης στην πρωτεύουσα Μινσκ την παραμονή των εκλογών, χωρίς να εμποδιστούν οι διαδηλωτές από την αστυνομία. Ωστόσο, ο Λουκασένκο προειδοποίησε εναντίον των μετεκλογικών διαδηλώσεων διαμαρτυρίας. Την ίδια ημέρα, η Σβετλάνα Αλεξίεβιτς, νικήτρια του Νόμπελ Λογοτεχνίας του 2015, προειδοποίησε την Ευρώπη να προσέχει την κυβέρνηση του Λουκασένκο, την οποία κατηγόρησε ως "ήπια δικτατορία".

Οι διεθνείς παρατηρητές ανέφεραν αρκετές περιπτώσεις πρόωρης έναρξης ψηφοφορίας με τη χρήση βίας. Οι περιπτώσεις αυτές αφορούσαν φοιτητές κρατικών πανεπιστημίων. Οι "Υπερασπιστές των Ανθρωπίνων Δικαιωμάτων για Ελεύθερες Εκλογές" επίσης κατέγραψαν την υπερβολική συμμετοχή (οι μισοί από τους ανεξάρτητους παρατηρητές σημείωσαν ότι ο πραγματικός αριθμός των πρόωρων ψηφοφόρων δεν ταίριαζε με την επίσημη συμμετοχή στις εκλογές) και αναίτια επέμβαση στο έργο των παρατηρητών.

Την ημέρα των εκλογών, οι ανεξάρτητοι εκλογικοί παρατηρητές ανέφεραν αρκετές παραβάσεις στη διάρκεια των εκλογών. Στο 24ο εκλογικό τμήμα του Σαλιχόρσκ, ο αριθμός των ψηφοφόρων ανακοινώθηκε ότι έφτασε τους 1.190, ενώ ο ανεξάρτητος παρατηρητής μέτρησε μόνο 808 άτομα. Ένα παρόμοιο περιστατικό έλαβε χώρα στο Μπαμπρούισκ, όπου η επίσημη συμμετοχή σε 3 εκλογικά τμήματα διέφερε από τους υπολογισμούς των παρατηρητών σε αρκετές εκατοντάδες ψηφοφόρους στα τμήματα εκείνα. Δεν επετράπη στον παρατηρητή να δει την διαδικασία καταμέτρησης.

Στην πόλη Σλόνιμ, ένας ανεξάρτητος παρατηρητής σημείωσε ότι δύο πακέτα ψηφοδελτίων με σταυρό είχαν ριχτεί στην κάλπη από νωρίτερα.

## Αποτελέσματα
Σύμφωνα με την Κεντρική Εφορευτική Επιτροπή, ποσοστό άνω του 36% των ψηφοφόρων χρησιμοποίησαν τη διαδικασία της πρώιμης ψηφοφορίας, σε υψηλότερο ποσοστό σε σχέση με τα προηγούμενα έτη. Η συνολική προσέλευση στις κάλπες ήταν 87,22% –  το υψηλότερο στην περιοχή Βιτέμπσκ με 91,08% και το χαμηλότερο στο Μινσκ με 74,38%. Ο Αλεξάντερ Λουκασένκο κέρδισε τις εκλογές με ποσοστό 83,47% των ψήφων.




## Παραπομπές


2015 προεδρικες
Κατηγορία:Εκλογές του 2015
Θεραπεία Σχημάτων

Η **Θεραπεία Σχημάτων** (Schema Therapy) είναι συνθετικό μοντέλο ψυχοθεραπείας, γνωσιακής συμπεριφοριστικής προέλευσης το οποίο σχεδιάστηκε για την αντιμετώπιση διαταραχών προσωπικότητας και ψυχικών διαταραχών. 

Το συγκεκριμένο μοντέλο ψυχοθεραπείας αναπτύχθηκε από τον Jeffrey Young και τους συνεργάτες στις αρχές του 1990. Ο κορμός του μοντέλου στηρίζεται στην γνωσιακή συμπεριφοριστική θεωρία συνδυάζοντας μοντέλα από άλλες μορφές ψυχοθεραπείας, όπως ψυχανάλυση, θεωρία δεσμού, αντικειμενοτρόπες σχέσεις και θεωρία Gestalt.

## Βασικές Έννοιες

Οι βασικές έννοιες της Θεραπείας Σχημάτων είναι τρεις:
* η έννοια του σχήματος (Schema), 
* τις δυσπροσαρμοστικές στρατηγικές αντιμετώπισης του σχήματος (Copying Styles) και 
* τρόπους λειτουργίας (Modes).

Η Θεραπεία Σχημάτων στηρίζεται στα πρώιμα δυσλειτουργικά σχήματα, τα οποία αποτελούν τον πυρήνα των διαταραχών της προσωπικότητας. Τα χαρακτηριστικά των πρώιμων δυσλειτουργικών σχημάτων είναι τα εξής: 

* Αποτελεί ένα ευρύ και σταθερό μοτίβο
* Απαρτίζεται από μνήμες, συναισθήματα, γνωσίες και σωματικές αισθήσεις
* Αφορά τον εαυτό και τη σχέση του ατόμου με τους άλλους
* Αναπτύσσεται κατά την παιδική ή εφηβική ηλικία και εξελίσσεται κατά τη διάρκεια της ζωής
* Είναι δυσλειτουργικό σε σημαντικό βαθμό 

## Παραπομπές


## Εξωτερικοί Σύνδεσμοι

*International Society of Schema Therapy
*Ελληνική Εταιρεία Θεραπείας Σχημάτων 

Κατηγορία:Ψυχοθεραπεία
Ο Κλέαρχος, η Μαρίνα κι ο κοντός

Ο τίτλος **Ο Κλέαρχος, η Μαρίνα και ο κοντός** μπορεί να αναφέρεται:

* Ο Κλέαρχος, η Μαρίνα και ο κοντός (θεατρικό)
* Ο Κλέαρχος, η Μαρίνα και ο κοντός (ταινία, 1961)
* Ο Κλέαρχος, η Μαρίνα και ο κοντός (ταινία, 2015)
NGC 6304

thumb|right|250px|Το NGC 6304
Το **[[Νέος Γενικός Κατάλογος|NGC]] 6304** είναι σφαιρωτό σμήνος το οποίο απέχει περίπου 19.000 έτη φωτός από την Γη και βρίσκεται στον αστερισμό Οφιούχο. Το ανεκάλυψε ο αστρονόμος Ουίλιαμ Χέρσελ το 1786.

## Παραπομπές


## Πηγές

## Εξωτερικοί σύνδεσμοι
* 

6304
Κατηγορία:Σφαιρωτά σμήνη
Κατηγορία:Οφιούχος (αστερισμός)
Κέντρο Ανανεώσιμων Πηγών Ενέργειας

Το **ΚΑΠΕ**, το **Κέντρο Ανανεώσιμων Πηγών Ενέργειας**, με έδρα το Πικέρμι, ν. Αττικής, αποτελεί τον εθνικό φορέα της Ελλάδος σε επιστημονικά και τεχνολογικά θέματα ανανεώσιμων πηγών ενέργειας, ορθολογικής χρήσης και εξοικονόμησης ενέργειας. 

Ιδρύθηκε το Σεπτέμβριο του 1987 με νομοθετική ρύθμιση υπό τη μορφή Προεδρικού διατάγματος , έχει νομική μορφή ιδιωτικού δικαίου και εποπτεύεται από το Υπουργείο Περιβάλλοντος και Ενέργειας. 

Το ΚΑΠΕ διαθέτει ένα αρκετά ευρύ επιτελείο επιστημόνων. Στεγάζεται σε ιδιόκτητες εγκαταστάσεις στο Πικέρμι Αττικής όπου βρίσκονται οι χώροι εργασίας, τα εργαστήρια και άλλες εγκαταστάσεις. Πέραν αυτών διαθέτει το Αιολικό Πάρκο και το Πάρκο Ενεργειακής Αγωγής. 

## Αποστολή του ΚΑΠΕ
*Η ανάπτυξη της εφαρμοσμένης  έρευνας για νέες ενεργειακές τεχνολογίες καθώς και υποστήριξη της αγοράς για την εφαρμογή των νέων τεχνολογιών στον τομέα της ενέργειας
*Μελέτη θεμάτων ενεργειακού σχεδιασμού και πολιτικής, αλλά και ανάπτυξη της απαραίτητης υποδομής για υλοποίηση επενδυτικών προγραμμάτων στον τομέα της δραστηριότητάς του.  

## Παραπομπές


## Εξωτερικοί σύνδεσμοι
*Επίσημη ιστοσελίδα
*Σελίδα για το ΚΑΠΕ στον ιστότοπο του προγράμματος Θαλής 

Κατηγορία:Ανανεώσιμες πηγές ενέργειας
Κόσμος 633

Ο **Κόσμος 633** ήταν σοβιετικός δορυφόρος ο οποίος εκτοξεύτηκε το 1974 στα πλαίσια του προγράμματος Ντνιεπροπετρόφσκ Σπούτνικ. Είχε μάζα 400 kg και κατασκευάστηκε από το Σχεδιαστικό Γραφείο Yuzhnoye για χρήση στην διαμέτρηση (αγγλ. *calibration*) των ραντάρ συστημάτων αντιβαλλιστικής άμυνας.

## Αποστολή
Εκτοξεύτηκε στις 27 Φεβρουαρίου 1974 (11:05 UTC) και τέθηκε με επιτυχία σε χαμηλή περιγήινη τροχιά. Η εκτόξευση έλαβε χώρα στο κοσμοδρόμιο του Πλεσέτσκ με πύραυλο Κόσμος-2Ι. Αφού μπήκε σε τροχιά έλαβε αριθμό στο σύστημα ονοματοδοσίας Κόσμος, καθώς και τον διεθνή προσδιοριστή 1974-010A. Η NORAD του απέδωσε τον αριθμό 07187.

Ήταν ο εξηκοστός όγδοος από τους 79 δορυφόρους τύπου DS-P1-Yu  που στάλθηκαν στο διάστημα και η εξηκοστή έβδομη αποστολή που τέθηκε επιτυχώς σε τροχιά. Αυτή είχε περίγειο 265 χλμ., απόγειο 472 χλμ., κλίση 70.9 μοιρών και τροχιακή περίοδο 91,9 λεπτών. Επανήλθε και καταστράφηκε στην ατμόσφαιρα στις 4 Οκτωβρίου 1974.

## Δείτε επίσης
* Διαστημικές αποστολές το 1974

## Παραπομπές


Κατηγορία:Διαστημικές αποστολές το 1974
Κατηγορία:Πρόγραμμα Ντνιεπροπετρόφσκ Σπούτνικ
Κατηγορία:Δορυφόροι Κόσμος
Intasat

Ο ***INTASAT*** ήταν ο πρώτος τεχνητός δορυφόρος της Ισπανίας. Σχεδιάστηκε από το Εθνικό Ινστιτούτο Αεροδιαστημικής Τεχνολογίας (Instituto Nacional de Técnica Aeroespacial, INTA) της χώρας και εκτοξεύτηκε στις 15 Νοεμβρίου 1974 με αμερικανικό πύραυλο Delta από την Αεροπορική Βάση Βάντενμπεργκ. Έχοντας μάζα μόλις 20,4&nbsp;kg, στάλθηκε στο διάστημα ως δευτερεύον φορτίο του πυραύλου, που μετέφερε επίσης τον δορυφόρο ITOS-G. Η διάρκεια ζωής του ήταν δύο χρόνια και αξιοποιήθηκε για την μελέτη της ιονόσφαιρας.

Το όλο εγχείρημα ξεκίνησε το 1968 ως πρωτοβουλία του INTA, με συμμετοχή των Hawker Siddeley Dynamics (HSD) και Standard Electrica SA, καθώς και των επιστημόνων Jose Luis Sagredo και Jose Maria Dorado (responsible for the other areas).

## Δείτε επίσης
* Διαστημικές αποστολές το 1974

## Παραπομπές


Κατηγορία:Διαστημικές αποστολές το 1974
Μαργκαρέτα Νικουλέσκου

Η **Μαργκαρέτα Νικολέσκου** (γενν. 4 Ιανουαρίου 1926, Ιάσιο της Ρουμανίας) είναι Ρουμάνα καλλιτέχνης, μαριονετίστα, σκηνοθέτης, δάσκαλος και θεατρικός σκηνοθέτης. Συνέβαλε στην ανανέωση, από το 1950, της τέχνης του κουκλοθέατρου στην Ευρώπη και στον κόσμο. Ήταν διευθυντής του Θεάτρου Τανταρίκα στο Βουκουρέστι. Ήταν επικεφαλής στο Διεθνές Ινστιτούτο Κουκλοθεάτρου στο Σαρλεβίλ-Μεζιέρ στις Αρδέννες, και συνίδρυσε με τον Ζακ Φελίξ, την Ανώτερη Εθνική Σχολή Τεχνών Κουκλοθεάτρου στην πόλη αυτή.

## Βίος
Εργαζόμενη ως ανεξάρτητη δημοσιογράφος, ανακάλυψε ένα θίασο κουκλοθέατρου που έβλεπε την τέχνη του ως θεατρική και κατεύθυνε θεατρικά τα έργα του. Το κουκλοθέατρο εκείνη την εποχή δεν ήταν ούτε δομημένη ούτε επάγγελμα στη Ρουμανία, όπως και σε πολλές χώρες. Υπήρχαν μικρές ομάδες καλλιτεχνών, που αντλούσαν τους χαρακτήρες τους από τη λαϊκή παράδοση.

Στην ίδια περίοδο, το Κομμουνιστικό Κόμμα Ρουμανίας κατέλαβε την εξουσία και κατάργησε τη μοναρχία στις 30 Δεκεμβρίου, 1947 ανακηρύσσοντας τη Λαϊκή Δημοκρατία της Ρουμανίας. Τότε δημιουργήθηκε ένα νέο δίκτυο πολιτιστικών ιδρυμάτων που ελέγχονταν από το κράτος. Η Μαργκαρέτα Νικουλέσκου κλήθηκε από το Υπουργείο Πολιτισμού της Ρουμανίας, που ήθελε να φέρει αυτή την τέχνη σε επίπεδο εθνικού θεάτρου. Σε αυτό το νέο πεδίο η Νικουλέσκου άρχισε σπουδές στο Ινστιτούτο Θεατρικής και Κινηματογραφικής Τέχνης (IATC) στο Βουκουρέστι. Προώθησε τη θεατρική ομάδα Τανταρίκα, με επικεφαλής τον έναν από τους καθηγητές της στο IATC, τον Νικολάε Μασσίμ (Nicolae Massim) με την προϋπόθεση να αναλάβει την ηγεσία. Εργάστηκε ως σκηνοθέτης στο Θέατρο Τανταρίκα Βουκουρεστίου. Ήταν 23 ετών και παρέμεινε σε αυτή τη θέση από το 1949 έως το 1986. .

Το 1985-1986, όντας ήδη 37 χρόνια επικεφαλής του θεάτρου Τανταρίκα, η Μαργαρίτα Νικουλέσκου ξεκίνησε νέο εγχείρημα στις Αρδέννες, με τον Ζακ Φελίξ, ως διευθυντής του Διεθνούς Ινστιτούτου Κουκλοθεάτρου (Δ.Ι.Κ.). Τρία χρόνια αργότερα, ίδρυσε, με τον Jacques Felix στη Charleville Mezieres, την Εθνική Σχολή Κουκλοθεάτρου και έγινε διευθυντής της από το 1987 έως το 1998

## Εργογραφία
### Κύριες δημοσιεύσεις
* *Světové loutkářství : současné loutkové divadlo slovem i obrazem*, 1966, Τσεχικά. 
* *The puppet theatre of the modern world; an international presentation in word and picture*, UNIMA, 1967, Αγγλικά και Γερμανικά.
* *Puppentheater der Welt; zeitgenössisches Puppenspiel in Wort und Bild*, UNIMA, 22 εκδόσεις μεταξύ του 1965 και του 1968 στη Γερμανία.
* *Marionnettes du monde entier : théâtres de marionnettes contemporains*, UNIMA, 1967, Γαλλικά.
* *L'avant-garde et la marionnette*, 1988, Γαλλικά.
* *Die Avantgarde und das Figurentheater*, 1993, Γερμανικά.
* *Marionnettes en territoire brésilien*, Festival mondial des théâtres de marionnettes, 1994, Γαλλικά.
* *Passeurs et complices* (*Passing it on*), Institut international de la marionnette, Γαλλικά και Αγγλικά, 2009.

## Παραπομπές-σημειώσεις

## Βιβλιογραφία
*.
*

## Εξωτερικοί σύνδεσμοι
* www.patrimoinevivantdelafrance.fr μ στο www.patrimoinevivantdelafrance.fr
* « Tandarica, teatrul de animatie.»

Κατηγορία:Ρουμάνοι καλλιτέχνες
Κατηγορία:Αποδέκτες του βραβείου Erasmus
Άγριο μοσχολέμονο

Το **άγριο μοσχολέμονο** ή ***Zanthoxylum fagara*** είναι ένα είδος ανθοφόρου φυτού στην οικογένεια των Ρυτοειδών (Rutaceae), δηλ. στην οικογένεια του απήγανου και των εσπεριδοειδών, που είναι εγγενές στη νότια Φλόριντα και το Τέξας στις Ηνωμένες Πολιτείες, το Μεξικό, την Κεντρική Αμερική, την Καραϊβική, αλλά και τη Νότια Αμερική έως περίπου το γεωγραφικό πλάτος της Παραγουάης.

Άλλες κοινές ονομασίες στις χώρες όπου φύεται είναι **άγριο λάιμ**, **κολίμα** (*colima*), **ούνια δε γκάτο** (*uña de gato* - νύχι της γάτας) και **κορριόσα** (*corriosa* - ευλύγιστη). 
[thumb|right|250px|Φυτά για τροφή που χρησιμοποιούνται πιο συχνά από τις κάμπιες ''Heraclides''. ''a-c Zanthoxylum fagara'' ''[L.]'' ''Sarg'' ''(Colima, Lime Prickly-ash)'', ΗΠΑ: Τέξας: ''Duval Co''., ''Benavides'', 19-Απρ.-2014, χρησιμοποιήθηκε από τον ''H. Rumiko'' ''A–C Zanthoxylum clava-herculis L.'' (λέσχη του Ηρακλή, ''Pepperwood''), ΗΠΑ: Τέξας: ''Denton Co''., ''Grapevine Lake'', Πάρκο ''Murrell'', 26-Απρ.-2014, χρησιμοποιήθηκε από τον ''H. Cresphontes''.](https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Zanthoxylum_fagara_and_Z._clava-herculis%2C_Heraclides_foodplants.jpg)

## Περιγραφή
Είναι ένας εξαπλούμενος θάμνος ή μικρό δέντρο που φτάνει σε ύψος έως και 7 μέτρα. Ο κορμός του είναι γενικά τραχύς με γκρι φλοιό και φτάνει σε διάμετρο περίπου τα 0,25 μέτρα. Τα ακανόνιστου σχήματος κλαδιά του περιέχουν κυρτά αγκάθια με πτεροειδή φύλλα των 5 εκατοστών (2,0 ίντσες).

Τα φύλλα και ο φλοιός μπορούν να συνθλιβούν για την παρασκευή ενός καρυκεύματος με πικρή γεύση και ένα μεγάλο μέρος του δέντρου μυρίζει παρόμοια με τα εσπεριδοειδή.

Το άγριο μοσχολέμονο έχει υψηλή ανοχή στην ξηρασία και αναπτύσσεται καλύτερα σε πλήρη ήλιο, αλλά μπορεί επίσης να επιβιώσει ως θάμνος στην παρεδαφιαία βλάστηση (ή υποβλάστηση) του δάσους.

Αποτελεί σημαντική πηγή τροφής και μέσο κάλυψης για τη γηγενή άγρια ζωή. Τα φύλλα του φιλοξενούν προνύμφες πολλών ειδών πεταλούδας, όπως της *Papilio cresphontes*.

## Δείτε επίσης
* Μοσχολέμονο
* Περσικό μοσχολέμονο
* Μαύρο μοσχολέμονο
* Αυστραλιανό λάιμ

## Σημειώσεις


## Παραπομπές


## Εξωτερικοί σύνδεσμοι (στα Αγγλικά)
* 

Κατηγορία:Ρυτοειδή
Κατηγορία:Δέντρα
Κατηγορία:Χλωρίδα της Βόρειας Αμερικής
Κατηγορία:Χλωρίδα της Καραϊβικής
Κατηγορία:Χλωρίδα της Κεντρικής Αμερικής
Κατηγορία:Χλωρίδα της Νότιας Αμερικής
Λα Μαριονετίστικα

[thumb|Παραδοσιακές σικελιάνικες [Μαριονέτα|μαριονέτες από την Κατάνη.]]
Η **Λα Μαριονετίστικα** (ιταλικά: *La Marionettistica fratelli di Napoli*) είναι ένα θίασος μαριονετών το οποίο βρίσκεται στην Κατάνη της Σικελίας στην Ιταλία.

## Ιστορικό
[thumb|Φωτογραφία των παραληπτών του [Βραβείο Εράσμους|βραβείου Εράσμους το 1978]]
Το θέατρο ιδρύθηκε το 1921 από τον Γκαετάνο Νάπολι, ο οποίος μετέδωσε τις γνώσεις του σχετικά με τον χειρισιμό των μαριονετών στα παιδιά του, τους Πίπο, Ροζάριο, και Νατάλε. Τα παιδιά του Νατάλε, οι Φιορέντζο, Τζιουζέπε, Σαλβατόρε, και Γκαετάνο συνεχίσαν την παράδοση και οικογενειακή επιχείρηση, και με τη σειρά τους, η σημερινή γενιά τον Νάπολι είναι η 4η γενιά η οποία ασχολείται με το κουκλοθέατρο, ενώ πλέον έχουν ιδρύσει και σχολή εκμάθησης.

Ο θίασος απέκτησε το πρώτο του μετάλλιο το 1931 από τον τοπικό σύλλογο παραδοσιακού κουκλοθέατρου της Κατάνης. Το 1978, η Λα Μαριονετίστικα έλαβε το βραβείο Εράσμους, το οποίο μοιράστηκε μαζί με άλλους διεθνώς διάσημους παίχτες μαριονετών όπως οι Μαργκαρέτα Νικουλέσκου (θίασος *Ţăndărică*), Υβ Ζολί (θίασος *Tragédie de Papier*), και Πήτερ Σούμαν (θίασος *Bread and Puppet*).

Η πρώτη διεθνής παράσταση του θιάσου ήταν το 1958 κατά τη διάρκεια της 58ης διεθνούς εκθέσεως των Βρυξελλών, στην οποία και σημείωσαν μεγάλη επιτυχία, κάτι που οδήγησε σε μετέπειτα παραστάσεις στις ΗΠΑ, Γερμανία, Γαλλία, Ισπανία, και Γιουγκοσλαβία. Το 1978, ο θίασος έδωσε παράσταση, όπως και οι υπόλοιποι 3 νικητές του Εράσμους στο φεστιβάλ της Ολλανδίας.

## Παραπομπές


## Βιβλιογραφία
*  Jan Paul Bresser, H.R. Hoetink, R. de Jong-Belinfante, T. Kirchheiner-Galatius, *Poppen spreken: het poppentheater van: Fratelli Napoli, Tandarica, Yves Joly, Peter Schumann*, Amsterdam : Meulenhoff, 1978 
*  John McCormick, Alfonso Cipolla, Alessandro Napoli, *The Italian Puppet Theater: A History*, McFarland & Company, 2010 

## Εξωτερικοί σύνδεσμοι
*  Επίσημος ιστότοπος του θιάσου
* Μια από τις παραστάσεις του θιάσου - youtube.com

## Δείτε επίσης
* Κουκλοθέατρο Αθηνών

Κατηγορία:Κουκλοθέατρο
Ρόδη Ορδουλίδου

Η **Ροδή Ορδουλίδου** είναι Ελληνίδα πρώην πετοσφαιρίστρια, η οποία γεννήθηκε στην Θεσσαλονίκη στις 10 Μαΐου 1979 και αγωνιζόταν ως κεντρική στις ομάδες του Άρη, του Ζαφειράκη Νάουσας, του Αριστοτέλη Σκύδρας, του Φιλαθλητικού και του Σ.Α Πειραματικού.

## Καριέρα
Η Ορδουλίδου ξεκίνησε την καριέρα της από την ομάδα του Αριστοτέλη Σκύδρας και το τμήμα νεανίδων, συνεχίζοντας το 1993 στον Ζαφειράκη Νάουσας. Από το 1996 μέχρι το 2002, έπαιξε για την ομάδα του Φιλαθλητικού Θεσσαλονίκης, με τον οποίο κατέκτησε δύο φορές την δεύτερη θέση και τρεις φορές την τρίτη θέση του πανελληνίου πρωταθλήματος.

Το καλοκαίρι του 2002, μεταγράφηκε στην ομάδα του Άρη, παραμένοντας στους "κίτρινους" για πέντε χρόνια, με καλύτερη σεζόν το 2002-03, όταν και κατέκτησε την πέμπτη θέση στην Ελλάδα.

Έκλεισε την καριέρα της στην ομάδα του Σ.Α Πειραματικού, όπου αγωνίστηκε για τρία χρόνια στην Α2 εθνική κατηγορία, βοηθώντας την να ανέβει στην πρώτη εθνική κατηγορία.

## Παραπομπές


## Πηγές
* ΟΡΔΟΥΛΙΔΟΥ ΡΟΔΗ - Greekvolley.com
* Βόλεϊ Γυναικών - Α.Σ. ΑΡΗΣ - Επίσημη Ιστοσελίδα

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες Άρη
Φλαούνα

thumb|Φλαούνα μοιρασμένη στη μέση
Η **φλαούνα** είναι παραδοσιακό κυπριακό πασχαλινό έδεσμα που καταναλώνεται μετά την Ανάσταση. Η παρασκευή και κατανάλωση της φλαούνας παρατηρείται και στην τουρκοκυπριακή κοινότητα κατά την περίοδο του Ραμαζανιού.

## Ονομασία
Σύμφωνα με διάφορες εκδοχές η λέξη προέρχεται από την αρχαία ελληνική λέξη παλάθη (παρασκεύασμα με ξηρά φρούτα) ή από τη συνώνυμη λατινική λέξη fladonis. Κατά άλλη εκδοχή η φλαούνα προέρχεται από το αρχαίο ελληνικό ρήμα φλάω (θλίβω). Ως λέξη η φλαούνα απαντάται και στην Αρκαδία και προσδιορίζει την πίτα που φτιάχνεται στην πλάκα και ψήνεται στα κάρβουνα. Στην Κύπρο τα συγκεκριμένα εδέσματα λέγονται φλαούνες και σπανιότερα βλαούνες. Στην περιοχή του Καραβά ονομάζονταν φεσούδκια ενώ στην Καρπασία ήταν γνωστά ως αφλαούνες.

## Ιστορικά στοιχεία
Οι φλαούνες παρασκευάζονται στην Κύπρο τουλάχιστον από τον 19ο αιώνα. Σύμφωνα με την παράδοση φτιάχνονταν κατά το Μεγάλο Σάββατο και στη συνέχεια μεταφέρονταν στις εκκλησίες και καταναλώνονταν μετά την Ανάσταση. Επίσης προσφέρονταν σε ξένους επισκέπτες αλλά και σε άτομα που δεν είχαν τη δυνατότητα να τα παρασκευάσουν οι ίδιοι (ηλικιωμένοι, άποροι κλπ). Οι φλαούνες είναι τρόφιμο που στις παλιότερες εποχές χρησιμοποιούταν για τη μετάβαση των πιστών από τη νηστεία στην κατανάλωση μη νηστίσιμων τροφών χωρίς να δημιουργούνται στομαχικές διαταραχές.

## Συστατικά
Μια φλαούνα αποτελείται από ειδικό τριμμένο τυρί (συνήθως ένα μείγμα από χαλλούμι, μυζήθρα, γραβιέρα και κεφαλοτύρι), προζύμι, αυγά, σταφίδες και διάφορα μυρωδικά όπως μέχλεπι, μαστίχα και δυόσμος, αλείφεται με σουσάμι και αυγό και έπειτα ψήνεται στο φούρνο.

## Παραπομπές


Κατηγορία:Θρησκευτικά έθιμα
Κατηγορία:Πασχαλινά εδέσματα
Κατηγορία:Κυπριακή κουζίνα
Ελβετικές ομοσπονδιακές εκλογές 2015

**Ομοσπονδιακές εκλογές** διεξήχθησαν στην Ελβετία στις 18 Οκτωβρίου 2015 για το Εθνικό Συμβούλιο και ο πρώτος γύρος των εκλογών για το Συμβούλιο των Κρατιδίων. Τα αποτελέσματα έδειξαν τη μετακίνηση των ψηφοφόρων προς τα δεξιά εξαιτίας της ανησυχίας για το κύμα προσφύγων που μεταναστεύουν στη χώρα. 
Παράλληλα ενισχύθηκαν τα τρία μεγαλύτερα κόμματα, δηλαδή το Ελβετικό Λαϊκό Κόμμα το Σοσιαλδημοκρατικό Κόμμα και το FDP.Οι Φιλελεύθεροι. Το Ελβετικό Λαϊκό Κόμμα κέρδισε αριθμό ρεκόρ στις έδρες, εξασφαλίζοντας το ένα τρίτο από την 200 μελή κάτω βουλή.

## Εκλογικό σύστημα
Τα 200 μέλη του Εθνικού Συμβουλίου εξελέγησαν με πλειοψηφία σε  5 μονοεδρικές περιφέρειες και αναλογικά σε 21 πολυεδρικές περιφέρειες, με τις 26 εκλογικές περιφέρειες να βασίζονται στα 26 καντόνια της χώρας.
Οι εκλογές έγιναν με τη χρήση ανοικτής λίστας όπου οι ψηφοφόροι μπορούν να βάλουν σταυρό σε κομματικές λίστες και να μοιράσουν την ψήφο τους μεταξύ των κομμάτων ή να φτιάξουν τη δική τους λίστα σε ένα λευκό ψηφοδέλτιο.
Η κατανομή των εδρών γίνεται με το σύστημα Χάγκενμπαχ-Μπίσοφ.

Τα 46 μέλη του Συμβουλίου των Κρατών εξελέγησαν σε 20 διεδρικές περιφέρειες (που συμβολίζουν τα 20 πλήρη καντόνια) και 6 μονοεδρικές περιφέρειες  (που συμβολίζουν τα 6 ημίσεα καντόνια). Στα καντόνια Γιούρα και Νοσατέλ οι εκλογές διεξήχθησαν με αναλογική, ενώ στα υπόλοιπα 24 χρησιμοποιήθηκε το πλειοψηφικό σύστημα.

Η ψηφοφορία ήταν υποχρεωτική στο καντόνι Σαφχάουζεν σε αμφότερες τις εκλογές.

## Αποτελέσματα
Τα διεθνή ΜΜΕ σχολίασαν τα κέρδη για το Ελβετικό Λαϊκό Κόμμα, συνδέοντάς το με τις ανησυχίες του εκλογικού σώματος για την προσφυγική κρίση στην Ευρώπη.

Στην ελβετική πρωτεύουσα Βέρνη, ομάδα ακτιβιστών υπέρ της εγκατάστασης προσφύγων έκαναν διαδήλωση ανήμερα των εκλογών, κάτι που απαγορεύεται από το νόμο. Συνολικά 110 άτομα συνελήφθησαν.

### Εθνικό Συμβούλιο

## Παραπομπές


2015
Ελβετια
Διαδικτυακό φόρουμ

Το **διαδικτυακό φόρουμ** (αγγλικά:*internet forum*) είναι ένας τύπος ιστοσελίδων, όπου οι χρήστες μπορούν να συνομιλούν μεταξύ τους. Έχει γίνει σήμερα ένας τρόπος διαδικτυακής επικοινωνίας.

## Η ιστορία του φόρουμ
Τα πρώτα διαδικτυακά φόρουμ ιδρύθηκαν προς το τέλος της δεκαετίας του 1990. Ήταν ένας από τους κυριότερους τρόπους επικοινωνίας στο διαδίκτυο, μέχρι την κυκλοφορία του Facebook και άλλων μέσων κοινωνικής δικτύωσης.

## Πώς λειτουργούν τα φόρουμ
Τα φόρουμ χρησιμοποιούν επίσης λογισμικά στην λειτουργία τους. Τα φόρουμ έχουν κυρίως τρεις κατηγορίες: Νέα, Γενικά (σχετικά με το θέμα που αφορά οποιοδήποτε φόρουμ) και Εκτός θέματος, όπου εκεί μπαίνει ότι δεν έχει σχέση με το φόρουμ. Υπάρχουν επίσης οι συντονιστές, μια ομάδα χρηστών (συνήθως 10 ή λίγο παραπάνω) και ρόλους τους είναι να κρατάνε το φόρουμ καθαρό από σπαμ, απειλές και εισβολείς. Επίσης μπορούν να διαγράφουν δημοσιεύσεις χρηστών,αν είναι απαραίτητο και να μπλοκάρουν χρήστες αν παραβιάζουν κάποιον από τους κανόνες του φόρουμ, ανάλογα με την σοβαρότητα της παράβασης και να κλειδώνουν νήματα. Υπάρχουν 3 κατηγορίες συντονιστών (απλοί συντονιστές, ανώτεροι συντονιστές, επόπτες). Οι επόπτες έχουν την δυνατότητα να βλέπουν την ip των αναγνωστών. Οι επόπτες και οι ανώτεροι συντονιστές έχουν περισσότερα πλεονεκτήματα από τους απλούς συντονιστές.

## Δικαιώματα χρηστών
Ακολουθεί μια λίστα των δικαιωμάτων των ομάδων χρηστών.
*Συντονιστές: Δημιουργία και ανάγνωση νημάτων, κλείδωμα νημάτων, διαγραφή δημοσιεύσεων και νημάτων, δημιουργία δημοσκοπήσεων, μπλοκάρισμα χρηστών, δικαίωμα δημιουργίας νημάτων σε κατηγορίες που επιτρέπονται να δημιουργούν νήματα μόνο οι συντονιστές, προβολή προφίλ, επικοινωνία με άλλους χρήστες καθώς και άλλα δικαιώματα.
*Μέλη: Έχουν τα ίδια δικαιώματα με τους συντονιστές αλλά δεν μπορούν να γράψουν σε κατηγορίες που γράφουν οι συντονιστές, κλείδωμα νημάτων, μπλοκάρισμα χρηστών, διαγραφή δημοσιεύσεων και νημάτων.
*Επισκέπτες: Μόνο προβολή νημάτων σε ορισμένα φόρουμ.
*Μπλοκαρισμένοι: Αυτοί που έχουν δεχτεί προειδοποιήσεις και έχουν αποκλειστεί προσωρινά ή μόνιμα. Όταν μπαίνουν, λαμβάνουν ένα μήνυμα ότι έχουν μπλοκαριστεί.

## Εξωτερικοί σύνδεσμοι

Κατηγορία:Διαδίκτυο
Κατηγορία:Λογισμικό δικτύωσης
Ευαγγελία Χρήστου

Η **Ευαγγελία Χρήστου** είναι Ελληνίδα διεθνής πετοσφαιρίστρια, η οποία γεννήθηκε στην Αθήνα στις 7 Οκτωβρίου 1987 και αγωνίζεται ως ακραία.

## Καριέρα
Η Ευαγγελία Χρήστου ξεκίνησε την καριέρα της από την ομάδα του Άρη Νίκαιας το 2007 και από την περίοδο 2008-09 συνέχισε στο στο υψηλότερο επίπεδο του ελληνικού πρωταθλήματος με την ομάδα του Άρη Θεσσαλονίκης. Όταν η ομάδα της Συμπρωτεύουσας υποβιβάστηκε στο τέλος της περιόδου 2009-10, η Χρήστου συμφώνησε με τον Πανελλήνιο, ο οποίος κέρδισε την παραμονή του στην Α1 μετά την διαδικασία των πλέι-άουτ.

Συνέχισε στον Ζηρίνειο της Κηφισιάς, ο οποίος κατέλαβε την δεύτερη θέση του πρώτου ομίλου της Α2 εθνικής κατηγορίας 2011-12, αλλά δεν κατάφερε να κερδίσει την άνοδο του στο ανώτερο επίπεδο του ελληνικού πρωταθλήματος.

Τη διετία 2012-14 αγωνίστηκε με τους Ίωνες της Νέας Ιωνίας Αττικής, βοηθώντας την ομάδα να καταλάβει την πρώτη θέση στον δεύτερο όμιλο της Α2 κατηγορίας 2012-13 και να αγωνιστεί την επόμενη περίοδο στην Α1, χωρίς να κερδίσει την παραμονή της.

Την περίοδο 2014–15, φόρεσε την φανέλα του Παναθηναϊκού, κατακτώντας την δεύτερη θέση του Πρωταθλήματος Ελλάδας και το Ασημένιο μετάλλιο στο Κύπελλο Ελλάδας.

Το Καλοκαίρι του 2015 εντάχθηκε στον Πορφύρα Πειραιώς, ο οποίος υποβιβάστηκε από την Α1 Κατηγορία την περίοδο 2015-16, αλλά την επόμενη κέρδισε πανηγυρικά την άνοδο στην κορυφαία κατηγορία ως πρωταθλητής της Α2 περιόδου 2016–17.
Την επόμενη περίοδο αγωνίστηκε με την Θέτιδα Βούλας, με την οποία κατέκτησε το νεοσύστατο πρωτάθλημα της Πρε Λιγκ 2017–18

Την περίοδο 2018–19 αγωνίστηκε με την ΑΕΚ, και μετά από μια περίοδο αγωνιστικής απραξίας συμμετείχε με την ομάδα της Βάρης «Α.Ο. Αναργυρούς» στο Πρωτάθλημα ΕΣΠΑΑΑ το 2022-23 

## Διεθνής καριέρα
Η Ευαγγελία Χρήστου έχει αγωνιστεί 13 φορές με την ελληνική εθνική ομάδα πετοσφαίρισης γυναικών. 

## Συλλογικοί τίτλοι - Διακρίσεις
**[[Πρωτάθλημα Ελλάδας πετοσφαίρισης γυναικών|Πρωτάθλημα Ελλάδας]]**
* **2η Θέση**: 2014-15 (Παναθηναϊκός Α.Ο.)

**[[Κύπελλο Ελλάδας πετοσφαίρισης γυναικών|Κύπελλο Ελλάδας]]** 
* **2η Θέση**: 2015 (Παναθηναϊκός Α.Ο.)

'''2 Πρωταθλήματα Α2 Εθνικής - Πρε Λιγκ
* 2016–17 (Πορφύρας Πειραιώς)
* 2017–18 (Θέτις Βούλας)

## Παραπομπές


## Εξωτερικοί σύνδεσμοι - Πηγές
* Ευαγγελία Χρήστου: Ατομικά στοιχεία - Ομάδες - Διακρίσεις women.volleybox.net
* Ευαγγελία Χρήστου: Παρουσίαση - Ομάδες καριέρας greekvolley.eu
*  www.gazzetta.gr

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες Άρη
Κατηγορία:Πετοσφαιρίστριες ΠΑΟ
Κατηγορία:Πετοσφαιρίστριες ΑΕΚ
Μεγάλο φλαμίνγκο

Το **μεγάλο φλαμίνγκο** ή κοινώς **κοινό φοινικόπτερο** ή **φοινικόπτερος ρόδινος** είναι ένα μεγάλο είδος φλαμίνγκο που απαντά και στον ελλαδικό χώρο. Ζει στους υγρότοπους των παράκτιων χωρών της Μεσογείου, την Αφρική, την Ινδική υποήπειρο και τη Μέση Ανατολή. Η επιστημονική του ονομασία είναι *Phoenicopterus roseus* και δεν περιλαμβάνει υποείδη.
* Στην Ελλάδα είναι επιδημητικό, πιο πολυάριθμο όμως τον χειμώνα-κατά καιρούς προσπάθησε να φωλιάσει κιόλας, χωρίς όμως επιτυχία.

## Μορφολογία
Το μεγάλο φλαμίνγκο έχει 120-145 εκ. μήκος, 187 εκ. ύψος, άνοιγμα φτερών 140-170 εκ. και βάρος 3-4 κιλά το αρσενικό και 2-3,3 κιλά το θηλυκό. Έχει λεπτό σώμα και μακρόστενα πόδια και λαιμό. Το φτέρωμα στα ενήλικα άτομα είναι λευκό, όμως πολλές φορές γίνεται ρόδινο, λόγω της χρωστικής ουσίας που παίρνει από την τροφή του. Οι φτερούγες του είναι ανοιχτές ή σκούρες κόκκινες με μαύρες άκρες ερετικών. Το ράμφος του είναι ρόδινο κι αυτό με μαύρο χρώμα στην άκρη. Τα νεαρά άτομα είναι σκούρα γκριζοκάστανα με λευκό ουροπύγιο και σχεδόν μαύρα πόδια.

## Προσδόκιμο ζωής
Το μεγάλο φλαμίνγκο μπορεί να ζήσει έως και 33 χρόνια στη φύση, ενώ 40 σε αιχμαλωσία.

## Βιολογία
μικρογραφία|Μεγάλα φλαμίνγκο που σιτίζονται στο Γουάλβις Μπέι της Ναμίμπια.
Το μεγάλο φλαμίνγκο ζει σε ρηχούς παράκτιους υγρότοπους, όπως παράκτιες λιμνοθάλασσες, πλημμυρισμένες περιοχές, αλμυρές και γλυκές λίμνες, αλυκές ή εκβολές ποταμών, σε λίγες αλλά μεγάλες αποικίες. Τρέφεται με μικρά θαλάσσια ασπόνδυλα, όπως γαρίδες και μαλάκια (*Artemia salina).*

Γίνεται σεξουαλικά ώριμο σε ηλικία 2-3 ετών. Είναι μονογαμικό είδος που φωλιάζει σε αποικίες. Το θηλυκό γεννά 1-2 αυγά τα οποία επωάζει για 28-29 ημέρες. Τα μικρά φεύγουν από τη φωλιά 70-75 ημέρες μετά από την εκόλαψή τους.

## Κατάσταση πληθυσμού
Σε διεθνές επίπεδο, το μεγάλο φλαμίνγκο δεν απειλείται προς το παρόν. Η αυστηρή προστασία του στις περιοχές της Μεσογείου έχει οδηγήσει σε σημαντική αύξηση του πληθυσμού του και στη δημιουργία αποικιών. Παρά τις απόπειρες, δεν υπάρχει ακόμα σταθερή αποικία σε Ελλάδα και Κύπρο, παρότι απαντά κατά χιλιάδες σε ορισμένους παράκτιους υγρότοπους.

## Κατάσταση στην Ελλάδα
Στην Ελλάδα, το μεγάλο φοινικόπτερο είναι τακτικός αποδημητικός επισκέπτης που τον συναντάμε στη χώρα μας συνήθως το Μάρτιο καθώς πετά προς τα βόρεια και το Σεπτέμβριο-Οκτώβριο όταν γυρνά προς την Αφρική. Σταματά κυρίως στους υδροβιότοπους της Θράκης. Κατά τη διάρκεια του χειμώνα κάποια πουλιά ξεχειμωνιάζουν στους υδροβιότοπους της Λήμνου, Λέσβου, της Κέρκυρας στη Λιμνοθάλασσα Κορρισίων και στις Αλυκές Λευκίμμης, της Κω και της Σάμου. Στη χώρα μας, λόγω των μεγάλων διαχειμάζοντων ατόμων, κατατάχθηκε στα είδη Μειωμένου Ενδιαφέροντος.

## Παραπομπές


Κατηγορία:Φοινικοπτερίδες
Γιάννης Παπαϊακώβου

Ο **Γιάννης Παπαϊακώβου** (Θεσσαλονίκη, 12 Νοεμβρίου 1982) είναι Έλληνας παλαίμαχος πετοσφαιριστής και νυν προπονητής ο οποίος, αυτή τη στιγμή, είναι βοηθός προπονητή του Ηρακλή Θεσσαλονίκης.

## Αθλητική Καριέρα
Ο Γιάννης Παπαϊακώβου ξεκίνησε να αγωνίζεται σε επίπεδο ανδρών με την ομάδα του Μακεδονικού σε ηλικία δεκαοκτώ ετών, παραμένοντας εκεί μέχρι το 2004, όταν μεταγράφηκε στον Άρη. Οι "κίτρινοι" είχαν μόλις υποβιβαστεί στην Α2 Εθνική Κατηγορία και επέστρεψαν στην πρώτη κατηγορία μετά από δύο σεζόν.

Το καλοκαίρι του 2006, μεταγράφηκε στον Απόλλωνα Καλαμαριάς, όπου παρέμεινε για πέντε χρόνια. Με την ομάδα της Καλαμαριάς, κατέλαβε την πρώτη θέση στη Β΄ Εθνική Κατηγορία το 2006–07 και την πρώτη θέση στην Α2 την επόμενη. Το 2008–09, ο Απόλλων κέρδισε την παραμονή του στην πρώτη κατηγορία μετά την διαδικασία των πλέι-άουτ, κάτι που επαναλήφθηκε την επόμενη σεζόν. Στην τελευταία του χρονιά με τον Απόλλωνα Καλαμαριάς, ο Παπαϊακώβου βοήθησε την ομάδα του να παραμείνει και πάλι στην κατηγορία, πριν μεταγραφεί στην ομάδα του ΠΑΟΚ, με τον οποίο κατέλαβε την έβδομη θέση του πρωταθλήματος της Α1.

Μετά από έναν χρόνο αποχής από τους αγωνιστικούς χώρους λόγω μεταπτυχιακών σπουδών στο εξωτερικό, υπέγραψε στην ΜΕΝΤ, με την οποία κέρδισε την άνοδο της ομάδας στην Α1 μετά από αγώνες μπαράζ, αλλά υποβιβάστηκε και πάλι στην Α2 την επόμενη σεζόν.

Την σεζόν 2015–16, υπέγραψε στην ομάδα του Άρη, επιστρέφοντας στους "κίτρινους" μετά από απουσία εννέα χρόνων. Την σεζόν 2016–17 έμεινε στην ομάδα του Άρη στην προσπάθεια που έκανε για επιστροφή στην Α1, αλλά η διοίκηση των "κιτρίνων" δεν συνέχισε να στηρίζει το τμήμα με αποτέλεσμα των υποβιβασμό στο τοπικό πρωτάθλημα.

Τις επόμενες δύο σαιζόν έπαιξε για την ομάδα του Νέστωρα Θεσσαλονίκης διεκδικώντας την άνοδο για πρώτη φορά στην ιστορία της ομάδας στην Α1 εθνική κατηγορία. Τη σεζόν 2019–2020 αγωνιζόταν με τα χρώματα της ΧΑΝΘ στην Α2 Εθνική Κατηγορία. 

## Ακαδημαϊκή καριέρα
Παράλληλα με την επαγγελματική του ενασχόληση με το βόλεϊ, είναι απόφοιτος του τμήματος Οικονομικών Επιστημών του Αριστοτελείου Πανεπιστημίου Θεσσαλονίκης.

Στη συνέχεια έκανε το μεταπτυχιακό του στο Sheffield, της Αγγλίας, με αντικείμενο "MSc in Sports and Recreation Management" στο University of Sheffield και επέστρεψε στην Ελλάδα για να συνεχίσει τις σπουδές με την απόκτηση διδακτορικού διπλώματος από το τμήμα Οικονομικών Επιστημών του Αριστοτελείου Πανεπιστημίου Θεσσαλονίκης. Το αντικείμενο της διατριβής του είναι «Υποκειμενική Ευημερία και Αθλητικές Δραστηριότητες».

## Παραπομπές


Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Άρη
Κατηγορία:Πετοσφαιριστές ΠΑΟΚ
Κατηγορία:Έλληνες προπονητές πετοσφαίρισης
Κατηγορία:Προπονητές πετοσφαίρισης ελληνικών συλλόγων
Κατηγορία:Προπονητές πετοσφαίρισης Ηρακλή Θεσσαλονίκης
Πόλσκι Σένοβετς

Το **Πόλσκι Σένοβετς** (βουλγαρικά: Полски Сеновец)  είναι χωριό της Βουλγαρίας, στα ανατολικά του Δήμου Πόλσκι Τράμβεσο, στην Επαρχία Βέλικο Τάρνοβο. Το 2011 είχε πληθυσμό 527 κατοίκων.

## Όνομα
Το όνομα προέρχεται από τη σλαβική λέξη «Πόλσκι» που σημαίνει πεδίο και «Σένο» που σημαίνει σανός.

## Γεωγραφία
Το Πόλσκι Σένοβετς βρίσκεται σε μια αγροτική περιοχή, στην καρδιά της πεδιάδας του Δούναβη, κοντά στον Αίμο.

## Δημογραφία

## Πολιτισμός
### Δημοτικό σχολείο Νικολα Βαπτσαροβ
Το πρώτο σχολείο μοναστήρι ιδρύθηκε το 1847. Το 1977 το σχολείο λαμβάνει μετάλλιο Άγιοι Κύριλλος και Μεθόδιος - 1 βαθμός.

μικρογραφία|Δημοτικό σχολείο Νικολα Βαπτσαροβ

## Φωτοθήκη

Orthodox_Church_in_Polski_Senovetz,Bulgaria.jpg|Ναός του Άγιος Θεόδωρος ο Στρατηλάτης
Town_hall_in_Polski_Senovetz.jpg|Πολσκι Σενοβετσ
Читалище "Надежда 1883",Полски Сеновец.jpg|Το κέντρο της κοινότητας


## Παραπομπές


## Εξωτερικοί σύνδεσμοι
* 

Κατηγορία:Χωριά της Επαρχίας Βέλικο Τάρνοβο
Βαγγέλης Κουτσονίκας (προπονητής)

Ο **Βαγγέλης Κουτσονίκας** είναι Έλληνας πρώην διεθνής πετοσφαιριστής και προπονητής πετοσφαίρισης, ο οποίος γεννήθηκε στην Λαμία και αγωνίστηκε στην ομάδα του Άρη από το 1981 ως το 1999.

## Καριέρα
Ο Κουτσονίκας ξεκίνησε την καριέρα του από την ομάδα του Α.Σ Φθιώτις και μεταγράφηκε στον Άρη το καλοκαίρι του 1981, κατακτώντας την πέμπτη θέση του ελληνικού πρωταθλήματος. Η ομάδα των "κίτρινων" αποτέλεσε την τρίτη δύναμη της ελληνικής πετοσφαίρισης κατά την δεκαετία του '80, κατακτώντας επτά φορές την τρίτη θέση του πρωταθλήματος, με αθλητές όπως ο Κουτσονίκας, ο Θανάσης Μουστακίδης, ο Γιώργος Λυκούδης, κ.α.. Αποτέλεσμα αυτού ήταν ο Κουτσονίκας να αποτελέσει αναπόσπαστο κομμάτι της ελληνικής εθνικής ομάδας, φθάνοντας στην τρίτη θέση της Ευρώπης το 1987 στο ευρωπαϊκό πρωτάθλημα της Γάνδης, όταν στον μικρό τελικό κέρδισε με 3-2 την ομάδα της Σουηδίας.

Με τους "κίτρινους" συμμετείχε για δεκαεπτά συνεχόμενες σεζόν στις ευρωπαϊκές διοργανώσεις, με μεγαλύτερες επιτυχίες τις συμμετοχές στο φάιναλ-φορ του κυπέλλου Κυπελλούχων το 1993 και το 1995.

Κατά την δεκαετία του '90, κατέκτησε τον τίτλο του πρωταθλητή το 1997, δύο φορές αναδείχθηκε δευτεραθλητής Ελλάδας και άλλες τέσσερις χρονιές κατέκτησε την τρίτη θέση του πρωταθλήματος. 

Μετά το τέλος της καριέρας του, ασχολήθηκε με το βόλεϊ ως προπονητής σε κάποιους συλλόγους μικρότερου βεληνεκούς και το 2012 ανέλαβε τα τμήματα υποδομής του Αρη. Τον Μάρτιο του 2013, αντικατέστησε τον Γιώργο Γιάτση στο τιμόνι της ανδρικής ομάδας, κατακτώντας την έκτη θέση στο πρωτάθλημα της Α1.

Την επόμενη σεζόν, επιστρατεύτηκε και πάλι για να αναλάβει τον πάγκο των "κίτρινων", αντικαθιστώντας τον Σπύρο Φίνο τον Φεβρουάριο του 2014.

## Τίτλοι
* 1 Πρωτάθλημα Ελλάδας: 1997
* 1 Σούπερ καπ Ελλάδας: 1998

## Παραπομπές


## Πηγές
* *"Αθλητικός Σύλλογος Άρης • 1914-2004"*, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7
* Σαν σήμερα 27 χρόνια πίσω! Ο άθλος της Γάνδης με τον Λαμιώτη Β.Κουτσονίκα να θυμάται

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Άρη
Κατηγορία:Προπονητές πετοσφαίρισης Άρη
Λύκος (ποταμός Κωνσταντινούπολης)

[thumb|269x269px|Χάρτης της βυζαντινής [Κωνσταντινούπολης. Ο Λύκος διασχίζει την πόλη από τα βορειοδυτικά προς τα νότια.]]
Ο **Λύκος** (Τουρκικά: *Bayrampaşa Deresi*) είναι ποταμός, ο οποίος διερχόταν μέσα από τη βυζαντινή Κωνσταντινούπολη.

Ουσιαστικά επρόκειτο για ρεύμα και όχι για ποταμό, το οποίο λειτουργούσε αποστραγγιστικά για το μεγαλύτερο μέρος της περιτειχισμένης πόλης. Το μέγιστο πλάτος της κοιλάδας, που σχημάτιζε, έφτανε τα 3,5 χιλιόμετρα και καταλάμβανε το 1/3 της έκτασης της βυζαντινής Κωνσταντινούπολης. Οι πηγές του θα πρέπει να αναζητηθούν στους λόφους, που βρίσκονται στο βόρειο τμήμα της σημερινής περιοχής Bayrampaşa, 3,5 περίπου χιλιόμετρα βορειοδυτικά της Πύλης της Αδριανούπολης (Edirne Kapιsι) των θεοδοσιανών τειχών.

Ο Λύκος έφτανε μπροστά από τα τείχη της Κωνσταντινούπολης στο ύψος της Πύλης του Πέμπτου, περνούσε κάτω από τα τείχη και εισερχόταν εντός της πόλης. Στο σημείο εκείνο υπήρχε πύργος για την προστασία του ποταμού, ο οποίος σήμερα είναι γνωστός ως "Sulukale", δηλαδή  «πύργος του νερού».  Ο Λύκος συνέχιζε τη διαδρομή του εντός των τειχών προς τα νοτιοανατολικά, περνώντας νότια της Μονής Λιβός και φτάνοντας στο Φόρο του Βοός. Εκεί έστριβε απότομα προς τον Νότο και εξέβαλλε στον Λιμένα του Θεοδοσίου. Ένα τείχος που χώριζε το λιμάνι σε δύο μέρη λειτουργούσε ως φράγμα που συγκρατούσε τις προσχώσεις που έφερνε ο ποταμός σε περιπτώσεις υψηλής βροχόπτωσης. Παρόλο βέβαια που το προστατευμένο τμήμα άντεξε περισσότερο από το υπόλοιπο λιμάνι, ωστόσο ούτε αυτό κατάφερε να αποφύγει τελικά την επίχωση. Έτσι υπολογίζεται ότι από τον 12<sup>ο</sup>-13<sup>ο</sup> αιώνα οι προσχώσεις του Λύκου σταδιακά εξαφάνισαν το λιμάνι και στη θέση του δημιούργησαν την περιοχή που ονομάστηκε Βλάγγα και η οποία χρησιμοποιούνταν για καλλιέργεια κηπευτικών μέχρι σχετικά πρόσφατα.

Στην ύπαρξη του νερού του Λύκου θα πρέπει προφανώς να αναζητήσουμε και κάποιους από τους λόγους για τους οποίους η περιοχή των εκβολών του, η οποία με την άνοδο της θαλάσσιας στάθμης μετατράπηκε στον βυζαντινό Λιμένα του Θεοδοσίου, ευνόησε την ανάπτυξη νεολιθικού οικισμού.

Η κοιλάδα του Λύκου χρησιμοποιούνταν μέχρι τη δεκαετία του 1950 ως γεωργική έκταση. Την περίοδο 1956-1957 αποφασίστηκε η κατασκευή νέας λεωφόρου πάνω από την κοίτη με αποτέλεσμα ο ποταμός να βρίσκεται σήμερα κάτω από το επίπεδο του δρόμου. Πρόκειται για τη λεωφόρο Vatan.

## Παραπομπές


Κατηγορία:Γεωγραφία της Κωνσταντινούπολης
Κατηγορία:Βυζαντινή Κωνσταντινούπολη
Κατηγορία:Ποταμοί της Τουρκίας
Συνθήκη του Ντόρπατ

Η **Συνθήκη του Ντόρπατ** (Τάρτου) υπεγράφη τον Μάιο του 1564, στην διάρκεια του Λιβονικού Πολέμου. Ο Ιβάν Δ΄ της Ρωσίας συμφώνησε την παραχώρηση του Ρέβαλ (σημερινό Τάλιν), καθώς και ορισμένων κάστρων της Λιβονίας στον Ερρίκο ΙΔ΄ της Σουηδίας, ενώ από την άλλη ο Ερρίκος ΙΔ΄ συμφώνησε στην παραχώρηση του υπόλοιπου τμήματος της Λιβονίας στον Ιβάν Δ΄. Στη συνέχεια η Ρωσία και η Σουηδία συμφώνησαν για μεταξύ τους ανακωχή διάρκειας επτά ετών.

## Παραπομπές


Κατηγορία:Λιβονικός Πόλεμος
Κατηγορία:Συνθήκες της Σουηδίας
Κατηγορία:16ος αιώνας στην Εσθονία
Ντόρπατ
Κατηγορία:Ιστορία του Τάρτου
Αγάπη Μολυβιάτη

Η **Αγάπη Μολυβιάτη-Βενέζη** (γεν. 1900-1995) γεννήθηκε στο Αϊβαλί της Μικράς Ασίας και ήταν Ελληνίδα λογοτέχνης και ποιήτρια.

## Βιογραφία
Το 1922,  παρά τις  απέλπιδες προσπάθειές της, δεν κατάφερε να σώσει τον αδελφό της Ηλία Βενέζη, κατόπιν διάσημο λογοτέχνη, από τα τάγματα εξόντωσης. Άλλωστε για την εμπειρία του στα τάγματα εξόντωσης, ο Ηλίας Βενέζης έχει γράψει το συγκλονιστικό *Νο 31328*. Με την Μικρασιατική Καταστροφή, σύσσωμη η οικογένεια Μέλλου-Βενέζη εγκαταστάθηκε στη Μυτιλήνη. Ήταν σύζυγος του συμπατριώτη της Γεωργίου Μολυβιάτη και απέκτησε δυο γιους: τον Πέτρο Μολυβιάτη, μετέπειτα πρέσβη, υπουργό Εξωτερικών και στενό συνεργάτη του Κωνσταντίνου Καραμανλή, και τον Αντώνη Μολυβιάτη, επί χρόνια διευθυντή της ελβετικής  αεροπορικής εταιρίας Swiss Air στην Αθήνα. Λόγω της εργασίας του συζύγου της, έζησε για αρκετό καιρό και στη Λαμία. Πέθανε σε ηλικία 95 ετών στην Αθήνα.

## Έργο
Όπως και ο αδελφός της, Ηλίας Βενέζης, η Αγάπη Μολυβιάτη είχε μια λαμπρή πορεία στα ελληνικά Γράμματα. Το 1976 εκδόθηκε η πρώτη ποιητική της συλλογή *Το πρόσωπο της ζωής* και το 1978 *Τα σονέτα*, τα οποία απέσπασαν εξαιρετικές κριτικές. Το 1981 εκδόθηκε *Το χρονικό των δέκα ημερών*, το όποιο απέσπασε το Α΄ Βραβείο Ειρήνης και Φιλίας Άμπντί Ιπεκτσί και το Α΄ Βραβείο Εστίας Νέας Σμύρνης. Επανεκδόθηκε το 1986.

## Παραπομπές


Κατηγορία:Ελληνίδες ποιήτριες
Κατηγορία:Νεοέλληνες ποιητές
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Μικρασιατικός Ελληνισμός
Μεθυλαρσίνη

Η **μεθυλαρσίνη** (αγγλικά: *methylarsine*) είναι οργανική χημική ένωση, που περιέχει άνθρακα, υδρογόνο και αρσενικό, με μοριακό τύπο **CH<sub>5</sub>As**, αν και αποδίδεται συχνά και με τον ημισυντακτικό της τύπο **CH<sub>3</sub>AsH<sub>2</sub>**. Eίναι η απλούστερη οργανική αρσίνη και το «αρσενιούχο» ανάλογο της μεθαναμίνης και της μεθυλοφωσφίνης. Μπορεί να θεωρηθεί ότι προέρχεται από τη «μητρική» ένωση «αρσίνη» (PH3), με αντικατάσταση ενός ατόμου υδρογόνου της τελευταίας από μεθύλιο (CH3-). Ομοίως, βέβαια, μπορεί να θεωρηθεί ότι προέρχεται από το μεθάνιο, με αντικατάσταση ενός ατόμου υδρογόνου του τελευταίου από αρσύλιο (-AsH2).

## Ονοματολογία

Η ονομασία **μεθυλαρσίνη** προκύπτει αν η ένωση θεωρηθεί υποκατεστημένη αρσίνη, δηλαδή ένα άτομο υδρογόνου έχει αντικατασταθεί από μεθύλιο (CH3).

## Παραγωγή

### Με οργανομαγνησιακή ένωση

Με επίδραση μεθυλομαγνησιοβρωμίδιου (CH3MgBr) σε χλωραρσίνη (AsH2Cl) παράγεται μεθυλαρσίνη:

\mathrm{CH_3Br + Mg \xrightarrow CH_3MgBr \xrightarrow{+AsH_2Cl} CH_3AsH_2 + MgClBr \downarrow}


### Με μεθυλένιο

Με επίδραση μεθυλενίου ([:CH2]) σε αρσίνη (AsH3) παράγεται μεθυλαρσίνη

\mathrm{AsH_3 + CH_3Cl + KOH \xrightarrow{} CH_3AsH_2 + KCl + H_2O}


## Χημική συμπεριφορά και παράγωγα

### Αλκυλίωση

Η αντίδραση με αλκυλαλογονίδια γίνεται εύκολα, και η δευτεροταγής αλκυλομεθυλαρσίνη (RAsHCH3), που παράγεται, είναι σταθερότερη:


\mathrm{RX + CH_3AsH_2 \xrightarrow{} RAsHCH_3 + HX}
 


### Αναγωγικές ικανότητες

Γενικά, οι ενώσεις του τρισθενούς αρσενικού, μπορούν να χρησιμοποιηθούν ως αναγωγικά μέσα, συνήθως για να αφαιρέσουν οξυγόνο ή θείο από διάφορες ενώσεις. Μερικά σχετικά παραδείγματα είναι τα ακόλουθα:

1. Αναγωγή θειοξειδίων (RSOR) σε θειαιθέρες (RSR):


\mathrm{RSOR + CH_3AsH_2 \xrightarrow{} RSR + CH_3AsO}
 


2. Αναγωγή νιτρωδοαλκανίων (RNO) σε αμίνες (RNH2)


\mathrm{RNO + CH_3AsH_2 \xrightarrow{} RNH_2 + CH_3AsO}
 


3. Αναγωγή οξιράνιου σε αιθένιο:

40px|Οξιράνιο
\mathrm{+ CH_3AsH_2 \xrightarrow{} CH_2=CH_2 + CH_3AsO}
 


4. Αναγωγή θειιράνιου σε αιθένιο:

40px|Θειιράνιο
\mathrm{+ CH_3AsH_2 \xrightarrow{} CH_2=CH_2 + CH_3AsS}
 


* Όπου τα R συμβολίζουν υδροκαρβύλια, και σε όποια ένωση αναφέρονται δύο από αυτά δεν είναι απαραίτητο να είναι ίδια μεταξύ τους.

### Επίδραση μεθυλενίου

Με επίδραση μεθυλενίου ([:CH2]) σε μεθυλαρσίνη παράγονται αιθυλαρσίνη (CH3CH2AsH2) και διμεθυλαρσίνη (CH3AsHCH3):

\mathrm{CH_3AsH_2 + CH_3Cl + KOH \xrightarrow{} \frac{3}{5} CH_3CH_2AsH_2 + \frac{2}{5} CH_3AsHCH_3 + KCl + H_2O}


## Πηγές πληροφόρησης
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* Ασκήσεις και προβλήματα Οργανικής Χημείας Ν. Α. Πετάση 1982

## Παραπομπές


Κατηγορία:Οργανικές ενώσεις με αρσενικό
Κατηγορία:C1